**אוריה (אורי) בנאי** (נולד ב-4 ביולי 1969) הוא שחקן וזמר ישראלי.

ביוגרפיה
--------

אורי בנאי הוא נצר למשפחת בנאי – בנו של גברי בנאי מנישואיו הראשונים לאורנה שק, ואחיו של הזמר בועז בנאי מצד אביו.

החל את דרכו בעולם המשחק בגיל צעיר, כששיחק כילד בסדרת הטלוויזיה לילדים "רגע עם דודלי" בפרק "כאשר אנחנו ביחד" ששודר ב-1978. בין השנים 1986–1987 היה חבר בלהקת צעירי תל אביב. בצה"ל שירת בלהקת פיקוד מרכז. בין השנים 1994–1995 למד משחק במכון לי סטרסברג לתיאטרון ולקולנוע בניו יורק.

### בטלוויזיה ובקולנוע

ב-1992 גילם את בועז בסרט "ללקק ת'תות" שכתב בני ברבש וביים אורי ברבש. הסרט סיפר על מאחורי הקלעים של להקה צבאית בה מתחרים צעיר עשיר וצעיר עני על מקום בלהקה ועל ליבה של הכוכבת. בין השנים 1992–1996 גילם את תומר בן דוד בסדרת הטלוויזיה "עניין של זמן" שביימה יעל גרף. ב-1993 הנחה את תוכנית הטלוויזיה "תוססס" בערוץ הראשון. ב-1994 גילם את אברם בסרט "שחור" שכתבה חנה אזולאי הספרי וביים שמואל הספרי. ב-1994 גילם תפקיד קטן של נהג משטרה בסרט ההוליוודי "מבוך הגיהנום" (hellbound) שביים אהרון נוריס. ב-1996 גילם את משה בסרט "מי האבא?" שביים אלי קנר. באותה שנה החל לשחק בטלנובלה "קפה פריז" שביים אמנון רובינשטיין ושודרה בהוט. בין השנים 1997–2001 גילם את איגי ההומוסקסואל – ואף השתתף בנשיקה ההומוסקסואלית הטלוויזיונית הראשונה – בסדרת הטלוויזיה "פלורנטין" שביים איתן פוקס. ב-1998 גילם את גידי בסרט הטלוויזיה "חתולות הרעם" שכתבה וביימה עירית לינור.

ב-2001 גילם את לאון בוצ'צ'ו בסדרת הטלוויזיה "דקות של תהילה" שכתבו ליאורה קמינצקי וורד שפירא וביימו ליאורה קמינצקי ונתי אדלר. ב-2004 השתתף בקלטת הילדים "איזה כיף בים" לצידם של שרון שחל, ששון גבאי, ורבקה מיכאלי. ב-2005 דיבב לעברית דמויות שונות בסדרת הטלוויזיה "אגדות אנדרסן". ב-2006 גילם את שימי לוי בסדרת הטלוויזיה "ילדות רעות" שביים עדי בנימינוב. ב-2008 גילם את מורדי דהאן בסדרת הטלוויזיה "רביעיית רן" שביים יריב הורוביץ. ב-2009 גילם את עצמו בסדרת הטלוויזיה "רחוב סומסום" ששודרה בערוץ הופ!. ב-2010 הופיע בסרט התיעודי "שרון עמרני: זכרו את השם" של יאיר רוה, שמתחקה אחר דמותו של עמרני ואחר מקורות ההשראה של יצירתו. ב-2012 השתתף בתוכנית "בקרוב אהבה" של זכיינית ערוץ 2 קשת. ב-2017 גילם את ד"ר ענבר בסדרת הטלוויזיה "מתים לרגע".

ב-2021 השתתף בעונה החדשה של פרפר נחמד אשר עלתה לשידור בחודש ספטמבר בכאן חינוכית.

### בתיאטרון

ב-1991 השתתף בהפקת תיאטרון המבוססת על הסרט 999... עליזה מזרחי, בה כיכבה מרגלית צנעני, ובהפקת אברהם דשא (פשנל).

ב-1994 השתתף בקבוצת "המנגבים בשרוול" לצד יורם חטב, אסף אשתר, מירב גרובר וארז בן הרוש שהעלתה מופעי סטנד-אפ קומדי בבית ציוני אמריקה. בנאי גילם שם מספר רב של דמויות קומיות. ב-1997 גילם את אורי במחזמר "הממלכה הקסומה של הוגו" שכתב אוהד אשכנזי ומבוסס על משחק המחשב "הוגו".

בתיאטרון הבימה: מאז 1998 מגלם את בן ציון ואת מאיר במחזמר "בוסתן ספרדי" מאת יצחק נבון שביים צדי צרפתי. באותה שנה השתתף בהצגה "לא בגלל הזכרונות" - הצגה ליום השואה שכתבה וביימה נויה לנצט, ובהצגה "רצח פוליטי" שכתבו גדעון לוי ושלומי משיח ועיבד וביים יגאל עזרתי. ב-1999 גילם את יקי בהצגה "כריש פטיש" מאת פיליפ רידלי שביימה נויה לנצט. החל מ-2005 מגלם את למך בהצגה "שלמה המלך ושלמי הסנדלר" מאת סמי גרונמן שביים אילן רונן. ב-2013 שיחק בהצגה "ליזיסטרטה" שכתבו אלי ביז'אווי ואודי בן-משה (ע"פ אריסטופאנס) וביים אודי בן-משה. ב-2017 החל להשתתף לצד מיי פיינגולד ומקהלת מורן בהצגה המוזיקלית לילדים "גונבי הנשיקות" מאת נאוה סמל ובבימויו של עודד קוטלר בתיאטרון צוותא.

משנת 2015 מעלה אורי בנאי עם אביו גברי ואחיו בועז את המופע "אלה הם בנאי".

### מוזיקה

בשנת 2000 הוציא בנאי את אלבומו "פרפרים", אותו הפיק ניר פרידמן. את רוב שירי האלבום כתב והלחין בנאי בעצמו. השיר "פרפרים" זכה במקום הרביעי במצעד הפזמונים העברי השנתי של רשת ג', ובנאי זכה בתואר "תגלית השנה". השיר גם הופיע באוסף "Hitman", עוד לפני צאת האלבום. מתוך האלבום הצליחו גם השירים: "בא אלייך משוגע" ו"הזמנה לחתונה".

בספטמבר 2008 הוציא בנאי את אלבומו השני, "מפליג בדמיון".

באוקטובר 2020 הוציא בנאי את הסינגל "ווילגאמה".

| פרפרים |
| --- |
|  |
| 

|  |  |  |
| --- | --- | --- |
| **יצא לאור** | **סוגה** | **חברת תקליטים** |
| 2000 | רוק | הד ארצי |

 |
| 

| שירים |
| --- |
| 1. פרפרים
2. בא אליך משוגע
3. מתגעגע לחיוך
4. הזמנה לחתונה
5. טיול
6. איכילוב
7. אהובתי לנצח
8. ערב שגרתי
9. לגעת לי בלב
10. את גורמת לי להיות שמח
11. שגוי
 |

 |

| מפליג בדמיון |
| --- |
|  |
| 

|  |  |  |
| --- | --- | --- |
| **יצא לאור** | **סוגה** | **חברת תקליטים** |
| ספטמבר 2008 | רוק | הד ארצי |

 |
| 

| שירים |
| --- |
| 1. הדחליל
2. טרמפיסט
3. לני
4. מפליג בדמיון
5. ילדה
6. פיקניק
7. שעתיים למשחק
8. עלי שלכת
9. שני שקי שינה (דואט עם גברי בנאי)
10. ספינת קזינו
 |

 |

חיים אישיים
-----------

בשנת 2000 התחתן עם לני שחף, וב-2009 התגרשו, ולהם בת ובן.

ב-2014 התחתן בשנית עם ענת גופמן, וממנה הוא אב לשני בנים.

מתגורר בשיכון בבלי בתל אביב.

אילן יוחסין
-----------

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  | רחמים |   | כאנום |
|   |   |
|  |  |  |  |  |  |  |  |  |  |  |  |  |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |
|  |  |  |  |  |  |  |  |  |  |  |  | אברהם |   | יצחק |   | יעקב |   | ראובן |
|
|  |  |  |  |  |  |  |  |  |  |  |  |  |  |  |  |  |  |  |  |  |   |   |
|
|  |  |  |  |  |  |  |  |  |  |  |  |  |  |  |  |  |  |  |  | אליהו יעקב בנא |
|
|  |  |  |  |  |  |  |  |  |  |  |  |  |  |  |  |  |  |  |  |  |   |   |
|
|  |  |  |  |  |  |  |  |  |  |  |  |  |  |  |  | בכורה מלכה שבתאי |   | מאיר אליהו |
|   |   |
|  |  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|  |  |  |  |  |   |   |  |  |  |   |   | שמואל |   | עליזה |  |  |  |  |   |   | חיים בנאי |   | אביגיל |  |  |  |  |   |   |  |  |  |  |  |  |  |  |   |   |
|   |
|   |   |   |   |   |   |   |  |  |  |   |   |  |  |  |  |  |  |  |  |  |  |  |   |   |  |  |  |  |  |  |  |  |  |  |  |   |   |  |  |  |  |  |  |  |  |   |   |
|
| מרים |   | יעקב בנאי |   | יצחק בנאי |   | שמחה |   | דפנה ביור לוי |   | גברי בנאי |   | אורנה שק |   | אביבה |   | יוסי בנאי |   | אילנה |  |   | אברהם |
|   |   |   |   |   |   |   |   |   |   |   |
|  |  |  |   |   |  |  |  |   |   |   |   |   |   |   |   |   |   |   |   |  |  |  |   |   |  |  |  |   |   |  |  |  |  |  |  |  |  |  |  |  |   |   |  |  |  |  |  |  |   |   |
|   |   |   |   |   |   |   |   |   |   |   |
|   |   | אהוד בנאי |   | מאיר בנאי |   | אורנה בנאי |   | אביתר בנאי |   | בעז בנאי |   | אורי בנאי |   | לני שחף |   | אורלי זילברשץ |   | יובל בנאי |   | עמליה רוזנבלום |   | שמואל בנאי |  |
|   |   |   |   |
|  |  |  |  |  |  |  |   |   |  |  |  |   |   |  |  |  |  |  |  |  |  |  |  |  |  |  |  |  |  |  |  |  |  |  |   |   |
|
|  |  |  |  |  |  | נועם בנאי |  | אמיר בנאי |  |  |  |  |  |  |  |  |  |  |  |  |  |  |  |  |  |  |  | אלישע בנאי |
|

קישורים חיצוניים
----------------

ויקישיתוף מדיה וקבצים בנושא **אורי בנאי** בוויקישיתוף

* אורי בנאי, במיזם "אישים" לתיעוד היצירה הישראלית
* אורי בנאי, במסד הנתונים הקולנועיים IMDb (באנגלית)
* אורי בנאי, באתר "אידיבי", מאגר הידע העברי לקולנוע ישראלי ועולמי
* אורי בנאי, באתר שירונט
* אורי בנאי, באתר MusicBrainz (באנגלית)
* אורי בנאי, באתר Tab4u
* אורי בנאי, דף שער בספרייה הלאומית
* אורי בנאי, באתר MOOMA (בארכיון האינטרנט)
* אורי בנאי, בארכיון הבימה
* אורי בנאי (אורכב 29.09.2007 בארכיון Wayback Machine) באתר "קוטלר ייצוג אמנים ויוצרים"
* sss, ‏אבא ובן, שני שקי שינה, באתר ‏מאקו‏, 22 בספטמבר 2008
* חגית גינזבורג‏, אורי בנאי חושף את סיפורי המשפחה. שמוליק שמן זית, באתר וואלה!‏, 18 בספטמבר 2012
* ליאת רון, ‏אורי בנאי: "אני אוהב לבלות; אתה חי פעם אחת - אל תתכלב", באתר גלובס, 5 במאי 2013
* רן בוקר, "פלורנטין פרצה דרך בקטע ההומוסקסואלי", באתר ynet, 11 באוקטובר 2015 סרטונים
* מאיה בניטה, עכבר העיר, "להיות במשפחת בנאי זה לפעמים ניג'וס מאוד גדול", באתר הארץ, 11 באוגוסט 2017
* רותי זוארץ, ‏הטרדות, הערות והצל של אבא: אורי בנאי מדבר על החיים במשפחת בנאי, באתר מעריב אונליין, 13 באוגוסט 2017
* ליאת רון, ‏אורי בנאי: "בזמן האחרון אני יותר חושב לא להיות פה כל הזמן", באתר גלובס, 16 בספטמבר 2017
* ניר וולף, אורי הבנאי: מפלורנטין ל"פרפר נחמד", באתר ישראל היום, 2 בספטמבר 2021

הערות שוליים
------------

1. ↑  גפי אמיר, עוד בנאי יוצא לדרך, כותרת ראשית, 11 במרץ 1987
2. ↑  דור ההמשך, מעריב, 8 במאי 1988
3. ↑  אודי נתן, ‏על גאווה ורייטינג, באתר גלובס, 14 ביולי 2004
4. ↑  סמדר הירש, ‏תהילה ואופנה בטלעד, באתר גלובס, 22 במאי 2001
5. ↑  לי-אור אברבך, ‏הפורמט "בקרוב אהבה" של קשת יופק בהולנד, באתר גלובס, 14 באוקטובר 2012
6. ↑  רן בוקר, "פרפר נחמד" - הגרסה החדשה: משי קלינשטיין ואסתר רדא ינחו, באתר ynet, 5 באפריל 2021
7. ↑  חיים נגיד, מרגלית מזרחי, מעריב, 3 בינואר 1991
8. ↑    
שגיאות פרמטריות בתבנית:הארץ   
פרמטרי חובה [ 4 ] חסרים גברי ואורי שרים ומספרים ירושלים של בנאי, באתר הארץ
9. ↑  עידן רינג, עכבר העיר, יורד על ארבע: סינדי לאופר חיה ובועטת, באתר הארץ, 23 באוקטובר 2008
10. ↑  רינת גור-נחום, שחף מגביהה עוף, באתר ynet, 2 באוקטובר 2002
11. ↑  יפעת הללי אברהם, ‏הזמנה לחתונה: אורי בנאי התחתן, באתר ‏מאקו‏, 15 ביוני 2014
12. ↑  מיקי לוין, ‏הכוכב הבא נולד? אורי בנאי ואשתו הביאו לעולם ילד ראשון, באתר מעריב אונליין, 22 באוקטובר 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306322905171
* ISNI: 0000 0001 0793 5675
* MusicBrainz: 17a85247-fb5b-4701-80da-86c1c46362e2
* VIAF: 160481643
* WorldCat: viaf-160481643

 |